Document ID: /roh_data/filtered/fineweb-2-filterrobots_roh.jsonl.gz/44438

Sozialamt
Uffizi dal servetsch social
Ufficio del servizio sociale
D'uffant pitschen vegn messa la basa per l'emprender cuntinuant sco er per l'acquist da cumpetenzas da vita impurtantas. La promoziun tempriva meglierescha l'egualitad da las schanzas e sustegna ils uffants a tschertgar lur plazza en la societad ed a trair a niz lur potenzial.
Invitaziun dieta da rait davart la strategia per la promoziun tempriva
7 d'october 2021, 15.00 – 18.30, en l'Arena grischuna a Cazas
La strategia per la promoziun tempriva cuntinuescha. Ensemen cun las vischnancas ha il team da project gia elavurà las visiuns e las finamiras da la strategia per la promoziun tempriva. En in proxim pass duai ussa vegnir cumenzà cun la realisaziun.
Tge mesiras dovri per cuntanscher las finamiras da la promoziun tempriva?
Qua essas dumandadas Vus sco persunas spezialisadas. La dieta porscha in forum per cooperar e per cundecider. Gugent As envidain nus a questa occurrenza.
La dieta sa drizza a persunas spezialisadas che s'interessan per il svilup tempriv d'uffants, tranter auter dals secturs da las canortas d'uffants, da las gruppas da gieu, da la pediatria, da las spendreras, da la cussegliaziun da geniturs, da la lavur sociala, da la pedagogia curativa e.u.v.
As reservai la data ed As annunziai fin ils 20 da settember 2021 a <email-pii>.